open-index/open-wikipedia-markdown huggingface dataset:
Feldhoff

**Feldhoff** betekent

* Feldhoff, Oort in de Gemeen Hagen in’n Landkreis Cuxhoben, Neddersassen,
* Feldhoff, Hoff in de Gemeen Balje in’n Landkreis Stood, Neddersassen,
* Feldhoff, Hoff in de Gemeen Öderquart in’n Landkreis Stood, Neddersassen,
* Feldhoff, Hoff in de Gemeen Wuster Noordseeküst in’n Landkreis Cuxhoben, Neddersassen,
* Feldhoff, Hoff in de Gemeen Oosterholt-Scharmbeek in’n Landkreis Oosterholt, Neddersassen,
* Feldhoff, Hoff in de Gemeen Haseldörp in’n Kreis Pinnbarg, Sleswig-Holsteen,
* Feldhoff, Hoff in de Gemeen Totten in’n Kreis Noordfreesland, Sleswig-Holsteen.

**Feldhoff** is de Familiennaam von

* August Feldhoff († 1846), düütschen evangeelschen Pastoor,
* Gerd Feldhoff (1931–2024), düütschen Sänger,
* Hans-Heinz Feldhoff (1932–2013), düütschen Generaal,
* Heiner Feldhoff (* 1945), düütschen Schriever,
* Heinrich Feldhoff (1907–1975), düütschen Stifter,
* Heinz Feldhoff (1938–2010), düütschen Sänger,
* Jochen Feldhoff (* 1943), düütschen Handballspeler,
* Markus Feldhoff (* 1974), düütschen Footballspeler,
* Norbert Feldhoff (* 1939), düütschen kathoolschen Preester,
* Petra Feldhoff (* 1961), düütsche Höörspeelbaasfro,
* Robert Feldhoff (1962–2009), düütschen Schriever,
* Ulrich Feldhoff (1938–2013), düütschen Sportfunkschonär.

Kiek ok bi: Feldhof.
Feldhof

**Feldhof** betekent

* Feldhof, Oort in de Gemeen Freising in’n Landkreis Freising, Bayern,
* Feldhof, Oort in de Gemeen Schweitenkirchen in’n Landkreis Pfaffenhofen an der Ilm, Bayern,
* Feldhof, Oort in de Gemeen Bernhardswald in’n Landkreis Regensburg, Bayern,
* Feldhof, Oort in de Gemeen Neukirchen in’n Landkreis Straubing-Bogen, Bayern,
* Feldhof, Oort in de Gemeen Bernbeuren in’n Landkreis Weilheim-Schongau, Bayern,
* Feldhof, Oort in de Gemeen Marienheide in’n Oberbergschen Kreis, Noordrhien-Westfalen,
* Feldhof, fröheren Goodshoff bi Graz, nu de Landesnervenklinik Sigmund Freud.

Feldhof is ok de hoochdüütsche Naam för en Reeg Öörd, de op Plattdüütsch Feldhoff heten doot.
Mark Kirchner (Biathlet)

**Mark Kirchner** (* 4. April 1970 in Neuhaus am Rennweg) is en ehmalger düütsch Biathlet un hüüdig Biathlontrainer.

## Aktiv Loopbahn
Bi de Olympisch Winterspelen 1992 in Albertville wunn Kirchner Medaillen in all dree Wettbewarfen, twee Johr later weer he bi de Winterspielen in Lillehammer Fahnendräger vun de düütsch Delegatschoon bi de Anfangsfier un wunn Gold mit de Biathlon-Staffel. 

Mark Kirchner wurr tüschen 1990 un 1995 söbenmal Weltmeester, dorvan dreemal in' Sprint. Wegen sien groot Dominanz to disse Tiet hett man hüm ok den *Außerirdischen* nömmt. Nah sien Dominanzphase gung dat mit de Leistung vun Kirchner, besünners in't Scheeten, aber gau bargaf. Dorum is he 1999 to'n Skilangloop wesselt, hett dor aber ok kien grooten Spood mehr harrt.

## Trainerloopbahn
Nah sien aktiven Loopbahn Kirchner Biathlontrainer. To de Saison 2007/08 wurr Kirchner Assistenzbundstrainer vun Frank Ullrich un kümmer sück vör allen an den Stüttpunkt Oberhof um de Nahwussarbeit. Tovör hett he twee Johr lang de Lehrgangsgrupp 1b  vun de Biathlon-Mannlüüd traineert. To de Saison 2010/11 övernehm he de Positschoon vun den Leiden Disziplintrainer vun de Mannlüüd-Mannschap vun Frank Ullrich. Disse Arbeit hett he mit Afsluss vun de Saison 2022/23 upgeven.

## Wat he schafft hett
* **Olympisch Winterspelen:**
** 1992: 2x Gold (Sprint, Staffel), 1x Sülver (Eenzel)
** 1994: 1x Gold (Staffel)

* **Weltmeisterschaften:**
** 1990: 2x Gold (Sprint, Mannschaft), 1x Bronze (Staffel)
** 1991: 3x Gold (Eenzel, Sprint, Staffel)
** 1993: 1x Gold (Sprint), 1x Bronze (Staffel)
** 1995: 1x Gold (Staffel)
** 1997: 1x Sülver (Mannschap)

* **Gesamtweltcup:**
** 2x Platz 2 (1990/91, 1992/93)

* **Weltcupsiege:**
** 8

## Literatur
* Volker Kluge: Kirchner, Mark. In: Wer war wer in der DDR? 5. Ausgabe. Band 1, Ch. Links, Berlin 2010, ISBN 978-3-86153-561-4.

## Weblenken

* Mark Kirchner in de Datenbbank vun de IBU (engelsch)
* Mark Kirchner in de Datenbank vun Sports-Reference (engelsch)
Feldhoff (Gemeen Hagen)

**Feldhoff** () is en lütten Oort in de Gemeen Hagen in’n Landkreis Cuxhoben, Neddersassen. De Oort besteiht ut en poor enkelte Hööv, de in’n Noordoosten von dat Dörp Rechtenfleth liggen doot.

## Geografie

De Oort liggt in de Masch von Noorder-Oosterstood. Dat Water ut dat Rebeed warrt afföhrt över dat Rehdesfleet un dat Inkersfleet, dat in’n Westen in de Ünnerwerser münnt.

De Naveröörd sünd Neenlann in’n Noorden, Reitmoor un de Hoff Blömkenmoor in’n Noordoosten, Driftseth, Wittenbarg, Rechtenflethermoor un Saanstermoor in’n Süüdoosten, Saans in’n Süden, Rechtenfleth in’n Süüdwesten un de Hüüs an dat Drepter Siel in’n Noordwesten.

## Historie

### Verwaltungsgeschicht

Feldhoff höört polietsch von öllers bi Rechtenfleth mit bi.

Dat Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

1968 is de Gemeen Rechtenfleth bi de Gemeen Saans kamen. To’n 1. Januar 2014 is de Gemeen Saans oplööst un Rechtenfleth Deel von de Gemeen Hagen worrn.

### Inwahnertall

### Religion

Feldhoff is evangeelsch-luthersch präägt un höört to dat Kaspel von de Johannes-de-Döper-Kark in Saans.

För de Kathoolschen is de St.-Johannes-de-Döper-Kark in Lox tostännig, de siet 1. November 2006 to de Karkengemeen Hillig Hart Jesu in Bremerhoben höört. De Kark in Lox is 1966 wieht worrn. Vörher weer von 1911 bet 1959 de Hillig-Hart-Jesu-Kark in Geestmünn un von 1959 bet 1966 de St.-Nikolaus-Kark in Wulsdörp för dat Rebeed tostännig.

## Weertschop un Infrastruktur

### Verkehr

Dör Feldhoff löppt de Kreisstraat 50, de in’n Noorden na Neenlann, Büttel un Deesdörp geiht un kort vör Deesdörp an de Bundsstraat 437 anbunnen is. In’n Süden geiht de K&nbsp;50 na Saans, Offenwarden un Weersbe. De Verkehr mit dat annere Över von de Werser, de fröher kumplett över de Fähren Braak–Saans un Lüttjensiel–Deesdörp lopen is, is siet 2003 düüdlich lichter worrn, nadem de Wersertunnel (B&nbsp;437) trech weer.

De nächste Autobahn is de Autobahn 27 (Afsnidd Bremerhoben–Bremen). De Opfohrt 12 Hagen liggt so acht Kilometer Autofohrt in’n Süüdoosten von Feldhoff an de K&nbsp;51.

De nächste Bahnhööv sünd so bi 17 Kilometer wied weg in’n Noordoosten de Bahnhoff Lox an de Bahnlien Bremen–Bremerhoben un 16 Kilometer in’n Noordwesten de Bahnhoff Lüttjensiel an de Bahnlien Hude–Blexen. Von September 1911 bet 1931 harr ok Rechtenfleth en egen Bahnhoff an de Nedderwerserbahn.

## Footnoten
Mark Kirchner

**Mark Kirchner** is de Naam von

* Mark Kirchner (* 1960), düütschen Turkoloog,
* Mark Kirchner (* 1970), düütschen Biathlet.
Möhl Olenwoold

De **Möhl Olenwoold** weer en Windmöhl in dat Dörp Olenwoold in’n Landkreis Cuxhoben, de as Koornmöhl bruukt worrn is.

## Historie

De Möhl is 1535 as Buckmöhl tohoop mit en Möllerhuus op Land boot worrn, dat dat Klooster Niewohl tohöört hett. De Priorin Anna Willers harr 1533 bi’n Bremer Arzbischop Christoph en Andrag stellt, de an’n 1. Juli 1533 bewilligt worrn is. De Mahlgäst kemen ut de Dörper Ox, Arensch, Berensch, Holt un Godendörp. 1648 is de Möhl von en Storm ümreten worrn, 1669 hett en Blitz de Möhl deelwies tweislahn. 1703 weer dat wedder en Storm, de de Windmöhl ümreten hett.

De eerste Pächter, de mit Naam överlevert is, weer 1584 Carsten Ficke. 1674 weer Claus Warncke Pächter. 1769 is de Möhl dat eerste Maal nich mehr verpacht worrn un Diedrich Karsten hett ehr op Arventins kregen. Bi Karsten sien Dood 1819 hett Heinrich Stemmermann de Möhl övernahmen, de de Möhl 1824 as Egendom köfft hett. Ünner Pächter Friedrich Stummeyer sünd 1909 de Blangengebüüd afbrennt. Mit dat Geld von de Brandversekerung hett Stummeyer denn en Motormöhl boot. Na Stummeyer sien Dood hett sien Arv, de Biller heten hett, de Möhl 1913 op Afbruch verköfft. De Möhlsteen steiht vondaag in’n Börgerpark in Olenwoold.

An de Steed von de Möhl liggt vondaag dat Lehrswemmbecken von de Geschwister-Scholl-School Olenwoold.
Möhl Noordholt

De **Möhl Noordholt** is en Windmöhl an’t Süüdenn von dat ole Dörp Noordholt, de as Koornmöhl bruukt worrn is. Se liggt in de *Möhlenstraat*.

## Historie

De ole Möhl, de en Buckmöhl weer, keem 1766 toeerst in de Oorkunnen vör. Se is afreten worrn, nadem 1863 de Möllerfamilie Vollmer en ne’e Galeriehollanner-Windmöhl op de annere Stratensied boot harr. De ne’e Möhl is ut Tegelsteen boot un hett dree Etaaschen, von de twee ünner de Galerie sünd un een dor över. De Möhlenrump is mit Reet deckt. Se harr veer Gäng to’n Mahlen un Schroten. De Möhl is 1875 dör en Blitzslagg afbrennt, denn aver wedder opboot worrn.

Nadem de Möhl in en Storm swore Schadens afkregen hett, schull se 1967 afreten warrn, kunn aver mit private Middels reddt un restaureert warrn. 2002 sünd Kopp un Flögelkrüüz nee maakt worrn. De Möhl is in Privatbesitt un warrt as Wahngebüüd bruukt.
Arvherr

En **Arvherr** is en Goodsbesitter, de sien Eddelgood as Egendom oder Allod besitt, un dat Good – tohoop mit alle Rechten, de dor mit verbunnen sünd (to’n Bispeel Gerichtsrecht) – verarven kann.

Ok de Landsherr as böversten Grundherr is fakener as *Arvherr* betekent worrn. In de Biebel Ps. 82, 8 warrt Godd as *Arfherr öwer alle Heiden* betekent.
Ellernworth

**Ellernworth** () is en Hoff in de Gemeen Wuster Noordseeküst in’n Landkreis Cuxhoben, Neddersassen. De Hoff höört polietsch al von öllers bi Wremen mit bi un heet ok Domään **Hünkemann**.

## Geografie

De Hoff liggt in de Masch von Land Wusten. De Noordsee liggt knapp dree Kilometer in’n Westen. Dat Water ut dat Rebeed warrt afföhrt över den Wremer Dörpgraven, de mit de Wremer un Misselwardener Waterlöös verbunnen is.

De Naveröörd sünd Misselwarden in’n Noorden, Twendamm un Mulsen in’n Noordoosten, Sassendingen in’n Oosten, Sievern in’n Süüdoosten, Wremen in’n Süüdwesten, Mahnhamm, Rintzeln un Rielke in’n Westen un Smarrn un Feldhoff in’n Noordwesten.

## Historie

De Hoff hett fröher blots *Hünkemann* heten un weer en Domään.

1922 hett de Koptein un Ünnernehmer Jürgen Hinsch den Hoff Hünkemann köfft un em ümdöfft op *Ellernworth*. He hett dor en Gestüt inricht. Op dat Weertschopsgebüüd hett he en 40 Meter hogen Toorn boot. De Willehadi-Kark in Wremen harr in de Tied von 1914 bet 1930 keen Karkentoorn. Dorüm is de Hoff von Frömme faken mit de Kark verwesselt worrn.

Vondaag höört de Hoff de Familie Rüsch to.

### Verwaltungsgeschicht

Vör 1852 hett de Hoff to dat Noordwierder Veerdel von dat Kaspel Wremen in dat Vaagdiegericht Land Wusten höört. 1852 is dat Deel von dat Amt Dorum worrn un 1885 von’n Kreis Leh. Von 1932 bet 1977 weer de Oort Deel von’n Landkreis Wersermünn un keem 1977 denn an’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Wremen Deel von de Samtgemeen Land Wusten worrn. To’n 1. Januar 2015 is de Gemeen Wremen oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Ellernworth is evangeelsch-luthersch präägt un höört to dat Kaspel von de Willehadi-Kark in Wremen.

För de Kathoolschen is de Hillig-Hart-Jesu-Kark in Bremerhoben tostännig.

## Weertschop un Infrastruktur

### Verkehr

An Ellernworth langs löppt de Landsstraat 129, de in’n Noordoosten över Mulsen na Dorum un Millm geiht un in’n Süden över Wremen na Dingen un Weddewarden. Von de L&nbsp;129 geiht na Noorden de Kreisstraat 68 af na Misselwarden un Padingbüddel. Von Wreem ut na Oosten löppt de Kreisstraat 66, de in Sievern de L&nbsp;135 krüüzt un bi Debst an de L&nbsp;118 un de L&nbsp;120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so ölven Kilometer in’n Noordoosten von Ellernworth an de L&nbsp;119.

De nächste Bahnhoff is so bi twee Kilometer wied weg in’n Süden de Bahnhoff Wremen an de Bahnlien Bremerhoben–Cuxhoben.

## Footnoten





## Weblenken
Harmsbüttel

**Harmsbüttel** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi.

## Geografie

De Oort liggt in de Masch von Land Wusten. De Noordsee liggt knapp een Kilometer in’n Westen. Dat Water ut dat Rebeed flütt över Gravens af na de Misselwardener Waterlöös.

De Naveröörd sünd Fockwarden (Misselwardener Nedderstreek) in’n Noorden, Engbüttel in’n Noordoosten, Flohborg, Lütjendörp un Misselwarden in’n Süüdoosten, Feldhoff in’n Süden, Smarrn in’n Süüdwesten, Grohden in’n Westen un Solthörn un Bowarden (Misselwardener Nedderstreek) in’n Noordwesten.

## Historie

Harmsbüttel dükert 1731 toeerst in de Oorkunnen op un is in de eerste Tied noch *Harlingsbüttel* nöömt worrn. Eerst later hett sik de afslepen Form *Harmsbüttel* dörsett, de nix mit den Vörnaam *[[Harm]]* to kriegen hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Süderveerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Harmsbüttel is evangeelsch-luthersch präägt un höört to dat Kaspel von de Katharinen-Kark in Misselwarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Harmsbüttel liggt an en Blangenstraat von de Kreisstraat 68, de den Oort in’n Noordoosten an Padingbüddel anslütt un denn na Spiek geiht. In’n Süüdoosten geiht de K&nbsp;68 na Misselwarden un bi Mulsen an de Landsstraat 129 ran. De L&nbsp;129 wedder löppt in’n Süden över Wremen, Dingen un Weddewarden na Bremerhoben-Speckenbüttel un in’n Noordoosten na Mulsen, Dorum un Millm.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so 13 Kilometer in’n Oosten von Harmsbüttel an de L&nbsp;119.

De nächste Bahnhoff is so bi söss Kilometer wied weg in’n Süüdoosten de Bahnhoff Wremen an de Bahnlien Bremerhoben–Cuxhoben.

## Footnoten
Heinrich Aumund

**Heinrich Aumund** (* 10. April 1873 in Oosterholt; † 24. Februar 1959 in Homberg) weer en düütschen Ünnernehmer un Perfesser.

Aumund is 1873 as Söhn von Anna Catharine, borene Adelung (24. Dezember 1836–6. September 1885), un den Buur Albert Aumund (22. Januar 1822–6. Februar 1892) in Oosterholt boren. He hett Maschinenbo an de Technische Hoogschool in Hannover studeert un dat Studium as Diplom-Inschenör afslaten. Sien Loopbahn in’n Beroop hett anfungen in dat Kunstrukschoonsafdeel för Fördertechnik bi de Maschinenfabrik Julius Pohlig in Köln. 1908 is he ordentlichen Perfesser för Hebemaschinen un Förderanlagen an de Technische Hoogschool Danzig worrn. 1921 is em de Verwaltung von de Technischen Hoogscholen in Prüßen un dat Dörföhren von en Hoogschoolreform överdragen worrn. Von 1922 bet 1935 weer he ordentlichen Perfesser un Direkter von dat Institut för Fördertechnik an de Technische Hoogschool Berlin.

1922 hett Aumund de Aumund Fördertechnik GmbH grünnt un na dat Enn von sien Hoogschooldeenst dat Leid von dat Ünnernehmen övernahmen. 1951 hett he dat Leid afgeven an sien Söhn Günter-Claus Aumund.

## Ehren

* Dr.-Ing. e.h. von de Technische Hoogschool Danzig
* Ehrensenater von de Technische Universität Berlin

## Literatur

* *Catalogus Professorum*. In: *Beiträge und Dokumente zur Geschichte der Technischen Hochschule Danzig 1904-1945*. Hannover 1979, S. 124
Hartingspecken

**Hartingspecken** () is en Oort in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt.

## Geografie

De Oort liggt an’n Rand von dat Geestrebeed von de Wuster Heid hen na de Maschen von Land Wusten.

De Naveröörd sünd Knill in’n Noorden, Scharnst un Wusterheid in’n Noordoosten, Wanhöden in’n Oosten, Northum un Millm in’n Süden, de Millmer Noordermarren in’n Süüdwesten, de Spieker Südermarren in’n Westen un de Spieker Noordermarren in’n Noordwesten.

## Historie

### Verwaltungsgeschicht

De Oort weer vör 1852 in dat Süüdmarner Veerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Bet to’n 1. März 1974 hett de Oort polietsch noch bi Spiek mit bihöört. Mit de Gemeenreform in Neddersassen an dissen Dag is de Oort aver tohoop mit de Gemeen Spiek Deel von de Gemeen Noordholt worrn. To’n 1. Januar 2015 is de Gemeen Noordholt oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Hartingspecken is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

### Verkehr

Hartingspecken liggt an de Landsstraat 135, wat fröher de Bundsstraat 6 weer. De L&nbsp;135 löppt in’n Noorden över Wusterheid na Olenwoold un Cuxhoben un in’n Süden över Millm un Sievern na Langen un Bremerhoben.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so veer Kilometer in’n Oosten von Hartingspecken an de K&nbsp;14.

De nächste Bahnhoff is so bi fiev Kilometer wied weg in’n Noorden de Bahnhoff Noordholt an de Bahnlien Bremerhoben–Cuxhoben.

## Footnoten





## Weblenken
Sielhusen

**Sielhusen** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. Binnen de Gemeen höört Sielhusen to de Oortschop Noordholt. De Oort höört polietsch von öllers bi Spiek mit bi.

## Geografie

De Oort liggt in de Masch von Land Wusten. De Noordsee liggt good dree Kilometer in’n Noordwesten. Dat Water ut dat Rebeed warrt över den Plichtgraven na de Spieker Waterlöös hen afföhrt.

De Naveröörd sünd de Wackelstraat in’n Noorden, Dieksenn un de Spieker Noordermarren in’n Noordoosten, Knill in’n Oosten, Steenau in’n Süüdoosten, Spiek in’n Süden, de Cappeler Nedderstreek in’n Süüdwesten, de Cappeler Olendiek in’n Westen un de Spieker Olendiek in’n Noordwesten.

## Historie

### Verwaltungsgeschicht

De Oort weer vör 1852 in dat Spieker Noorderveerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Gemeen Spiek is an’n 1. März 1974 mit de Gemeenreform in Neddersassen Deel von de Gemeen Noordholt worrn. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn.

### Inwahnertall

### Religion

Sielhusen is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

### Verkehr

Sielhusen is över lüttjere Straten anbunnen an de Kreisstraten K&nbsp;68 un K&nbsp;14. De K&nbsp;68 löppt in’n Noordoosten na Noordholt un an de Landsstraat 135 ran un in’n Süüdwesten na Padingbüddel un Misselwarden. De K&nbsp;14 is in’n Westen ok wedder an de K&nbsp;68 anslaten un löppt in’n Oosten na de L&nbsp;135. De L&nbsp;135 löppt in’n Noorden na Olenwoold un Cuxhoben un in’n Süden över Millm un Sievern na Langen un Bremerhoben.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt knapp negen Kilometer in’n Süüdoosten von Sielhusen an de K&nbsp;14.

De nächste Bahnhoff is so bi fiev Kilometer wied weg in’n Noordoosten de Bahnhoff Noordholt an de Bahnlien Bremerhoben–Cuxhoben.

## Footnoten
Karl Robert-Tornow

**Karl Robert-Tornow** (* 14. April 1851; † 21. Januar 1892) weer en düütschen Verwaltungsbeamten.

Robert-Tornow is 1851 boren.
He weer bet 1880 Regerungsassesser bi de Regerung in Königsbarg un denn von 1880 bet to sien Dood 1892 Landraad von’n Kreis Labiau.

Nadem de Afornte in dat Prüüßsche Aforntenhuus, Hans L'Hardy, 1887 doodbleven is, hett dat in’n Wahlkreis Königsbarg 2 (Labiau, Wehlau) en Nawahl geven, bi de sik Robert-Tornow as Afornten för de Düütschkunservative Partei mit 90,2&nbsp;% von de Stimmen gegen Arthur Kittel dörsett hett. Bi de Wahl 1888 is he mit 79,9&nbsp;% von de Stimmen wedderwählt worrn. He is denn bet to sien Dood Afornten bleven. In de Nawahl 1892 is Werner von Gustedt-Lablacken as sien Nafolger wählt worrn.

Robert Tornow hett 1882 Bertha Wedekind (1862–1934) freet.
Knakenborg

**Knakenborg** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Dorum mit bi.

## Geografie

De Oort liggt in de Masch von Land Wusten. Dat Water ut dat Rebeed flütt af över de Alsumer Waterlöös, de in de Dorumer Waterlöös münnt.

De Naveröörd sünd Oberhusen un Dorumer Marren in’n Noordoosten, Alsum in’n Süüdoosten, Dorum in’n Süden, Valge un Themeln in’n Süüdwesten, Heuhusen, Süderwarden un Padingbüddel in’n Westen un Kreienborg un Blickhusen in’n Noordwesten.

## Historie

### Verwaltungsgeschicht

De Oort weer vör 1852 in dat Vallinger Veerdel von dat Kaspel Dorum un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

To’n 1. Januar 2015 is de Gemeen Dorum oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Knakenborg is evangeelsch-luthersch präägt un höört to dat Kaspel von de Urbanus-Kark in Dorum.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

An Knakenborg langs löppt de Kreisstraat 69, de in’n Noordwesten an de K&nbsp;68 ran geiht un in’n Süüdoosten in Dorum an de Landsstraat 129. De L&nbsp;129 geiht in’n Noordoosten na Millm an de L&nbsp;135 un in’n Süüdwesten na Wremen, Dingen un Weddewarden. In Dorum geiht von de L&nbsp;129 ok de L&nbsp;119 af, de in’n Süüdoosten bi Holsseln an de L&nbsp;135 geiht un denn wiederlöppt na Niewohl un Beers.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so acht Kilometer in’n Süüdoosten von Knakenborg an de L&nbsp;119.

De nächste Bahnhoff is so bi twee Kilometer wied weg in’n Süüdoosten de Bahnhoff Dorum an de Bahnlien Bremerhoben–Cuxhoben.

## Footnoten
Max Rötger

**Max Rötger** is de Naam von

* Max Rötger (1830–1886), düütschen Beamten un Stiftungspräsident,
* Max Rötger (1860–1923), düütschen Beamten, Industriemanager un Verbandsfunkschonär.
Max Rötger (1860–1923)

**Max Rötger** (* 27. August 1860 in Wittenbarg; † 7. April 1923 in Berlin-Grunewald) weer en düütschen Verwaltungsbeamten.

Rötger is 1860 in Wittenbarg boren. Na dat Abitur an dat Wilhelms-Gymnasium hett he an de Universität Berlin Juristeree studeert. He is dor Maat von de Landsmannschaft Guilelmia ween. Na de Staatsprüfung un den Vörbereitungsdeenst is he 1892 Landraad von’n Kreis Labiau worrn. Von dor is he 1899 as Landraad in’n Landkreis Essen versett worrn un dat bet 1901 bleven. Na disse Tied is he in dat Direktorium von de Firma Krupp instegen. Von 1902 bet 1909 weer he as Nafolger von Hanns Jencke Vörsitter von dat Direktorium. Von wegen Differenzen mit Gustav Krupp von Bohlen und Halbach hett he de Firma verlaten. Sien Nafolger weer Alfred Hugenberg.

Rötger weer ok Vörsitter von de Hannelskamer Essen un de vereenigte Hannelskamer von’n nedderrhienschen Industrieverband. Von 1909 bet 1919 weer he Vörsitter von’n Zentralverband von de düütschen Industriellen. Tosätzlich weer he för en Tied Maat in dat Präsidium von’n Hansabund. Dor hett he 1911 en Kries utlööst, as he sik mit de Vertreders von de Swoorindustrie ut’n Bund trüggtagen hett. In’n Eersten Weltkrieg weer he Direkter in’n Kriegsutschuss von de düütsche Industrie.
Otto Constantin

** Maximilian Constantin** (* 26. Februar 1883 in Berlin; † 25. Januar 1928 ok dor) weer en düütschen Verwaltungsbeamten.

Constantin is 1883 in Berlin boren. He hett Juristeree studeert un hett 1908 in Heidelberg sien Dr. jur. maakt. 1911 is he Regerungsassesser bi de Regerung in Danzig worrn un is later na de Regerung in Hameln un in Königsbarg wesselt. Bet 1918 weer he denn Regerungsraad bi dat Oberpräsidium von de Provinz Königsbarg.

Constantin is na’n Dood von sien Vörgänger Georg Albert Bacmeister 1918 tooerst kommissarsch un 1919 denn richtig Landraad von’n Kreis Labiau worrn, wat he bet 1920 bleven is. Kurt Führer hett an’n 21. Juni 1920 vertredungswies dat Amt as Landraad övernahmen. To’n 1. November 1920 is Constantin denn op egen Wunsch in einstweiligen Rohstand versett worrn. He weer na disse Tied aktiv bi’n Prüüßschen Landkreisdag. 1922 hett he den Düütschen Landkreisdag mit grünnt. He weer von 1922 bet to sien Dood 1928 Geschäftsföhrer bi’n prüüßschen un düütschen Landkreisdag.

## Warken

* *Die deutschen Landkreise: Landkreistag und seine Tätigkeit.* (tohoop mit Erwin Stein), Deutscher Kommunal-Verlag, Berlin 1926
Mower (Landkreis Horborg)

**Mower** () is en Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt in de Masch von de Ilmenau üm un bi fiev Kilometer af von de Elv. Dat Dörp is an’n Ilmenaukanaal, leeg fröher aver an’n olen Loop von de Ilmenau, de wat wieder in’n Noorden langs lööp.

De Naveröörd sünd Hunnen in’n Noorden, Fohrenholt un O’rshusen in’n Oosten, Rottörp in’n Süüdoosten, Sangenstää un Bossel in’n Süüdoosten, Winsen in’n Westen un Tönnhusen in’n Noordwesten.

## Historie

In’n Eersten Weltkrieg sünd dree Soldaten ut Mower fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Meschacht in’n Kanton Bewick höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

Mower hett in dat 19. Johrhunnert tohoop mit Hunnen een Gemeen billt, is denn aver en egenstännige Gemeen worrn. Dat is so bleven bet 1928/1929, as Mower wedder an de Gemeen Hunnen kamen is. De Gemeen Hunnen is an’n 1. Juli 1972 mit de Gemeenreform in Neddersassen Deel von de Gemeen Draag worrn.

### Inwahnertall

### Religion

Mower is evangeelsch-luthersch präägt un höört to dat Kaspel von de Marien-Kark in Handörp.

För de Kathoolschen is de Goden-Hirt-Kark in Winsen tostännig.

## Kultur

En Denkmaal för de Fullenen ut de twee Weltkrieg’ steiht in Hunnen.

## Weertschop un Infrastruktur

För Mower is de freewillige Füürwehr Hunnen mit tostännig.

### Verkehr

Von Mower loopt lüttjere Straten na Tönnhusen, Hunnen un Fohrenholt. In Hunnen besteiht Ansluss an de Kreisstraat 2, de in’n Westen na Tönnhusen un bi Nettelbarg an de Landsstraat 217 ran geiht un in’n Oosten na O’rshusen un an de K&nbsp;81.

De L&nbsp;217 löppt in’n Noorden na Draag un in’n Süüdwesten na Winsen. De K&nbsp;81 in O’rshusen is an de Bundsstraat 404 anslaten, de in’n Noorden na Geesthacht löppt un in’n Süden na de Autobahn 39 (Afsnidd Hamborg–Lümborg), wat de nächste Autobahn is. De Opfohrt 5 Handörp op de A&nbsp;39 liggt so negen Kilometer in’n Süüdoosten von Mower an de B&nbsp;404.

De nächste Bahnhoff is so bi söven Kilometer wied weg in’n Süden de Bahnhoff Radbrouk an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Oort harr in düsse Tied en egen Bahnhoff an düsse Bahnlien.

### Scholen

De Kinner gaht na de Grundschool Binnenmasch in Hunnen.

## Footnoten





## Weblenken
Mover

**Mover** is de hoochdüütsche Naam von

* Mower, Dörp in de Gemeen Draag in’n Landkreis Horborg, Neddersassen.

**Mover** is de Familiennaam von

* Bob Mover (* 1952), US-amerikaanschen Saxofonspeler,
* Emilie Mover, kanaadsche Musikerin,
* Jonathan Mover, US-amerikaanschen Slagtüügspeler.

Kiek ok bi: Movers.
Mower

**Mower** betekent

* Mower, Oort in de Gemeen Draag in’n Landkreis Horborg, Neddersassen,
* Mower, Oort in New Jersey, USA,
* Mower, ehmalig Oort in Kalifornien, USA,
* Mower County, Kreis in Minnesota, USA,
* Mower, US-amerikaansche Band,
* Mower General Hospital, Lazarett in de Tied von’n Amerikaanschen Börgerkrieg.

**Mower** is de Familiennaam von

* Barry Mower, US-amerikaanschen Ünnernehmer,
* Caryn Mower (* 1965), US-amerikaansche Wrestlerin,
* Charles Mower (1875–1942), US-amerikaanschen Jachtdesigner un Schriever,
* Jack Mower (1890–1965), US-amerikaanschen Schauspeler,
* John Edward Mower (1815–1879), US-amerikaanschen Politiker,
* Joseph A. Mower (1827–1870), US-amerikaanschen Generaal,
* Kenny Mower, engelschen Footballspeler,
* Liam Mower (* 1992), engelschen Schauspeler un Danzer,
* Mike Mower (* 1958), brietschen Musiker,
* Morton Mower (* 1933), US-amerikaanschen Kardioloog,
* Patrick Mower (* 1940), brietschen Schauspeler.

Kiek ok bi: Mowers.
Paul Josupeit

**Paul Josupeit** (* 28. November 1891 in Wenigsee; † 7. September 1954 in Bruunswiek) weer en düütschen Verwaltungsbeamten.

Josupeit is 1891 in Wenigsee in Oostprüßen boren. He weer op dat Gymnasium Tilsit un hett an de Universität Königsbarg Juristeree studeert. In’t Sommersemester 1911 is he in dat Corps Masovia aktiv worrn. In Königsbarg hett he denn ok mit en Dokterarbeid över dat Thema *Die Gefahrtragung bei altruistischen Handlungen* sien Dr. jur. maakt. He weer in’n Eersten Weltkrieg Soldaat un is mit dat Ieserne Krüüz 2.&nbsp;Klass uttekent worrn.

Na’n Krieg is he in’n prüüßschen Staatsdeenst gahn. 1915 weer he Gerichtsreferendar un 1923 Gerichtsassesser un Probe-Justitiar bi de Regerung in Gumbinnen. 1924 is he Regerungsassesser worrn un weer denn bi dat Oberpräsidium von de Provinz Königsbarg. In’ Juli 1927 is he toeerst kommissarsch, in’n November 1927 denn richtig Landraad von’n Kreis Labiau worrn. Nadem he an’n 15. Juni 1933 von de Natschonalsozialisten afsett worrn is, weer he Geschäftsföhrer von en Ünnernehmen in Königsbarg. 

In’n Tweten Weltkrieg weer he wedder Soldaat. An’t Enn von’n Krieg keem he in sowjetsche Kriegsfungenschop, ut de he na negen Johr wedder free keem. Na en Reeg Slaganfäll keem he an’n 31.&nbsp;Dezember 1953 na Bruunswiek un is dor an’n 7.&nbsp;September 1954 doodbleven.

## Footnoten
Marte Olsbu Røiseland

**Marte Olsbu** (* 7. Dezember 1990 in Arendal) is en ehmalge norweegsch Biathletin.

## Loopbahn
Marte Olsbu leevt in Froland un geiht för den örtlichen Vereen an den Start. Se hörrt siet 2011 to den norweegsch Natschonalkader un wurrd vun Tobias Torgersen traineert. Se geev hör internatschonal Debüt to'n Uptakt vun de Saison 2010/11 in Beitostølen in' IBU-Cup un wunn as 31. vun en Sprint ok glieks Punkte. 

Eerste internatschonale Meesterschapen wurrn de Biathlon-Juniorenweltmeesterschapen 2011 in Nové Město na Moravě. Olsbu keem dor i'n Eenzel up Rang 9, in' Sprint up Rang 27, wat se in dat ansluuten Verfolgungsrennen up Rang 27 verbetern kunn. In de Saison 2011/12 hett se regelmatig an' IBU-Cup deelnommen. Canmore reck se as Teihntplatzeerte hör best Ergevnis in de Saison. To'n Uptakt vun de Saison 2012/13 verpass se in Idre as 40. un 29. in Sprintrennen woll nennenswert Ergevnisse, wurr dennoch een Week later in Östersund eerstmals in' Biathlon-Weltcup isett. Dor reck se in en Eenzel mit Platz 28 sofort en Platzeeren in de Punkte. In de Saison 2013/2014 schaff se bi en Sprint in Pokljuka, hör eerst Insatz vun de Saison, erstmals mit Platz 10 den Sprung ünner de best Teihn. 

Natschonal wunn Olsbu bi de Norweegsch Meesterschapen 2011 in Målselv achter Tora Berger de Viezmeesterschap in' Eenzel un een Johr later in Trondheim achter Tora Berger un Synnøve Solemdal de Bronzemedaille in dat Massenstartrennen.

In de Saison 2014/15 keem se blots tweemal in’ Biathlon-Weltcup to’n Insatz un reck dorbi Platz 16 un 17. 

To de Saison 2014/15 wurr Olsbu in den A-Natschonalkader vun Norwegen beropen.

In de Saison 2015/16 keem se to’n Saisonuptakt bi den Sprint in Östersund up den 26. Platz. In dat ansluuten Verfolgungsrennen keem se denn aber sogor up Platz 7, wat bit dorhen hör best Eenzelergevnis weer. To'n Afluss vun de Saison reck se in Chanty-Mansjisk in' Sprint mit en darten Platz eerstmals dat Podium, in de ansluuten Verfolgung keem se up Platz 8. An dat Enn vun de Saison stunn se in' Biathlon-Weltcup up Rang 22.

2018 qualifizeer sück Marte Olsbu Røiseland för hör eerste Olympisch Spelen as beste in'n Weltcup liggen Norwegerin. In dat eerst Rennen, den Sprint, wunn se unverwacht de Sülvermedaille achter Laura Dahlmeier vör Veronika Vítková. In de Verfolgung kunn se de Platzeeren aber nich hollen un keem up Platz 4. Mit de Mixed-Staffel wunn se hör tweete Sülvermedaille.

2023 is se van den aktiven Sport torüchtreeden.

## Weblenken
* Marte Olsbu Røiseland in de Datenbank vun de IBU (engelsch)
Kurt Führer

**Kurt Führer** (* 12. Juni 1888 in’n Kreis Thorn; †) weer en düütschen Verwaltungsbeamten.

Führer is 1888 boren. He hett 1908 dat Abitur maakt un en Studium von de Juristeree anfungen, dat he aver nich afslaten hett. Von April 1915 bet Januar 1918 weer he Supernumerar bi de Regerung in Königsbarg un is 1918 as Börgermeester von de Stadt Landsberg wählt worrn. Von’n 2. Mai bet 20. Juni 1920 weer he vertredungswies Landraad von’n Kreis Ragnit, nadem se Hermann Zwicker suspendeert harrn. He is an’n 21. Juni 1920 toeerst as Vertreder för Otto Constantin, an’n 9. August denn kommissarsch un an’n 24. Februar 1921 richtig Landraad von’n Kreis Labiau worrn, wat he bet 1927 bleven is. In’n Juli 1927 is he as Regerungsraad na de Regerung in Allenstein gahn.

## Footnoten
Milburn Stone

**Milburn Stone** (* 5. Juli 1904 in Burrton, Kansas; † 12. Juni 1980 in La Jolla) weer en US-amerikaansch Schauspeler.

## Leven un Karriere
Stone tour  mit verscheeden Theatergruppen dör dat Land, bevör he 1935 nach Hollywood truck, um Schauspeler to wurrn. Eerst as Statist, later in lüttger Nebenrulleen, wark Stone hööftsächlich in B-Movies mit. Im Jahr 1955 wurr Stone de Rull vun den *Dr. Galen "Doc" Adams* in de Feernsehreeg *[[Gunsmoke|Rauchende Colts]]* anboden. Milburn Stone nehm an un bleev de Reeg de gesamten 20 Staffeln trüe, speel aber blots in 387 Folgen mit. Ut gesundheitlich Grünnen hett sück Stone 1975, as de Serie instellt wurr, to Ruh sett. 

Milburn Stone weer van 1939 bit 1940 mit Ellen Morrison verheiradt. 1976 hett he Jane Garrison heiraadt, mit de he bit to sien Dood tosommen bleev. 

## Filmografie (Utwahll)

## Weblenken
* 
*
Hoge Lieth

De **Hoge Lieth** is en Geestrügg in’n Landkreis Cuxhoben, de von Noord na Süüd verlöppt. De Hoge Lieth is Deel von de Wersermünner Geest. Dat Rebeed reckt von de Noordseeküst bi Cuxhoben bet na Leh, wat en Streck von üm un bi 35 Kilometer is. Breed is se in’n Snidd so bi fiev Kilometer. De Hoge Lieth trennt de Maschen von Land Wusten in’n Westen (an de Butenwerser) von Masch un Moor von Land Hadeln in’n Noordoosten (an de Ünnerelv) un dat Daal von’n Geeststroom in’n Süüdoosten af.

De Hoge Lieth is in de Saal-Iestied vör üm un bi 100.000 Johr as Morään opschaven worrn.

## Naam

Dat Woort *[[Lieth]]* steiht för en Afhang, betekent also de Sieden von’n Geestrügg. *Hoge Lieth* kummt as Floornaam in Noorddüütschland fakener vör.

## Geografie

De höögste Punkt von’n Geestrügg is de Olenwoler Höh, de bet op 37,5 Meter över NN reckt. De Wanhödener Barg is 32 Meter hoog un de Hölter Höh 30 Meter.

En Deel in’n Noorden is as Naturschuulrebeed Cuxhobener Küstenheiden schuult. De Middeldeel warrt Wuster Heid nöömt. Dor liggt dat Naturschuulrebeed Hogensteenforst. De beiden Naturschuulrebeden Klinten un Steekginsterheid in Noordholt doot an’n Westrand von de Wuster Heid liggen, dor wo se raffallt na dat Wuster Neefeld. Bi Sievern hett sik dat Daal von’n Sieverner Beek in de Geest rinfreten un billt hier dat Sieverner un dat Dorumer Moor. Dat Dorumer Moor is ok as Naturschuulrebeed schuult.

De Öörd op de Hoge Lieth doot vör allen op’n Rand na de Maschen hen liggen. An’n Rand na de Haadler Maschen sünd Duhnen, Stickenbüttel, Sahlenborg, Spangen, Holt, Olenwoold, Franzenborg un Godendörp. Na Süden sluut sik denn Wanhöden, Krümpel un Niewohl an, de an’n Rand na de Haadler Mooren liggen doot. Hemendörp is as Moordörp grünnt worrn, liggt vondaag aver deelwies ok op de Geest. An de Maschen von’n Geeststroom un de Grote Beek doot Wehden un Debst liggen. Spaden liggt op en Geestsporn, de in de Masch an’n Geeststroom rinreckt. Leh is jüstso op en Geestsporn un is de süüdlichste Utlöper von’n Geestrügg. An’n Westrand von de Geest hen na de Maschen von Wusten doot de Öörd Speckenbüttel, Langen, Sievern, Holsseln, Kraansborg, Sorthum, Millm, Northum, Hartingspecken, Scharnst, Knill, Dieksenn, Noordholt un Ox liggen. De Dörper Berensch un Arensch sünd an de Küst von de Noordsee. Op dissen Afsnidd von Berensch bet na Duhnen reckt de Geest bet direkt an de Noordsee, so dat dor keen Dieken nödig sünd. De Wernerwald hier is een von de poor roren Hölter, de direkt an de Noordsee sünd.
Barward

**Barward** () is en Wort in Land Wusten. De Hoff Barward liggt in de Gemeen Geestland in’n Landkreis Cuxhoben, Neddersassen.

## Geografie

De Oort liggt in de Masch von Land Wusten. De Noordsee is twee Kilometer in’n Westen. Dat Water ut dat Rebeed flütt över Gravens af na’n Wallsgroov.

De Naveröörd sünd Mulsen in’n Noorden, Sievern in’n Noordoosten, Debst in’n Oosten, Langen un Speckenbüttel in’n Süüdoosten, Dingen un Imßen in’n Süüdwesten un Schottwarden, Hülsen, Ilkenbarg un Wremen in’n Noordwesten.

## Historie

De Barward weer tohoop mit de Fallward un Feddersen Wierde een von de öllsten Worten in Land Wusten. Se hett dree Meter ut dat Rebeed ümto rutreckt. De Grenz twüschen dat Kaspel von de Willehadi-Kark in Wremen un de fröhere Bartelmees-Kark in Imßen löppt merrn över de Barward.

### Verwaltungsgeschicht

De Oort weer vör 1852 in dat Süder-Veerdel von dat Kaspel Wremen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Disse Hoff Barward, de to Wremen höört hett, is later wööstfullen. En Stück in’n Süden von de Wort is denn en ne’en Hoff anleggt worrn, de den Naam *Barward* wiederdragen hett. Disse Hoff leeg nu aver in de Gemeen un in dat Kaspel Imßen.

To’n 1. Januar 2015 is de Gemeen Imßen oplööst un Deel von de ne’e Gemeen Geestland worrn.

### Inwahnertall

### Religion

De hüdige Hoff is evangeelsch-luthersch präägt un höört to dat Kaspel von de Zion-Kark in Weddewarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

De Hoff Barward liggt an de *Barwarder Straat*/*Noorderweg*, de in’n Süüdwesten in Dingen an de Landsstraat 129 ennt un in’n Süüdoosten in Langen an de Landsstraat 135. De L&nbsp;129 geiht in’n Noorden na Wremen, Mulsen un Dorum un in’n Süüdoosten na Weddewarden un Speckenbüttel. De L&nbsp;135 löppt von Langen ut in’n Noorden na Sievern, Holsseln un Millm un in’n Süden na de Bremerhobener Stadtdelen Speckenbüttel un Leh.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 6 Bremerhoben-Överseehavens liggt so acht Kilometer in’n Süüdoosten von’n Hoff an de *Cherbourger Straat*.

De nächsten Bahnhööv sünd an de Bahnlien Bremerhoben–Cuxhoben. De Bahnhoff Wremen in’n Noordwesten un de Bahnhoff Leh in’n Süüdoosten doot all beid üm un bi acht Kilometer wied weg liggen.

## Footnoten
Wort

**Wort** betekent

* Wort, künstlichen Barg, de vör Stormflood un Hoogwater schuult,
* Wort, Eenheit, de in de Spraak en egenstännig Bedüden driggt,
* *[[Luxemburger Wort|Wort]]*, kort för *Luxemburger Wort*, en luxembörgsch Daagbladd.

Kiek ok bi: Wört.
Steve Zahn

**Steve Zahn** (börgerlich: *Steven James Zahn*; * 13. November 1967 in Marshall, Minnesota) is en US-amerikaanschen Schauspeler.

## Leven un Wark
Steve Zahn is de Söhn vun en Pastor. He hett de *Cooper Senior High School* in *New Hope*, Minnesota, afsloten un dorna an de Harvard University studeert.

Sien eerste Hööftrull as Schauspeler hett he in dat Theaterstück *[[Biloxi Blues]]* von Neil Simon speelt. Vun 1989 an speel he an’t *American Repertory Theatre* in Cambridge speelt, vördem he twee Johren later na New York City ümtogen is. Bekannt worrn is he mit sien Rull in den Film *Reality Bites* vun 1994, in den he blangen Winona Ryder, Ethan Hawke un Janeane Garofalo speel. För sien Speel in de Krimikummedie *Happy, Texas* (1999) weer he för mehrere Filmpriesen vörslahn. He hett sietdem in verschedene bekannte Filmen mitspeelt.

Siet 1994 is he mit de Schauspelersche Robyn Peterman verheiraat. He hett twee Kinner.

## Filmrullen (Utwahl)

## Utteken
Zahn weer bit hüüt (Januar 2016) negen mol för Filmpriesen vörslahn. Dorvun weer he tweemol as Winner uttekent:
* 1999: mit den *Sünnerpries vun de Jury* vun’t *[[Sundance Film Festival]]* in de Kategorie *Dramatic* för *Happy, Texas*
* 2000: mit den *[[Independent Spirit Award]]* in de Kategorie *Best Nevenorsteller* för *Happy, Texas*

## Weblenken

* 
* Biografie vun Steve Zahn. In: *tribute.ca* (engelsch)
Ilkenbarg

**Ilkenbarg** () is en Hoff in de Gemeen Wuster Noordseeküst in’n Landkreis Cuxhoben, Neddersassen. De Hoff höört to Hülsen un is polietsch von öllers Deel von Wremen. De Hoff is ok **Hülser Büttel** nöömt worrn.

## Geografie

De Oort liggt in de Masch von Land Wusten. De Noordsee is üm un bi 500 Meter in’n Westen. 

De Naveröörd sünd Wremerbüttel un Wremen in’n Noorden, Sievern in’n Noordoosten, Debst, Langen un Dingen mit’n Hoff Barward in’n Süüdoosten, Imßen in’n Süden, Schottwarden un Hülsen in’n Süüdwesten un Eckleh un Hoof in’n Noordwesten.

## Historie

### Verwaltungsgeschicht

De Oort weer vör 1852 in dat Süder-Veerdel von dat Kaspel Wremen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

To’n 1. Januar 2015 is de Gemeen Wremen oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Ilkenbarg is evangeelsch-luthersch präägt un höört to dat Kaspel von de Willehadi-Kark in Wremen.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Dicht bi Ilkenbarg langs löppt de Landsstraat 129, de in’n Noordoosten na Wremen, Mulsen, Dorum un Millm geiht un in’n Süüdoosten över Dingen un Weddewarden na Speckenbüttel. Von Wreem ut na Oosten löppt de Kreisstraat 66, de in Sievern de L&nbsp;135 krüüzt un bi Debst an de L&nbsp;118 un de L&nbsp;120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 6 Bremerhoben-Överseehavens liggt so 13 Kilometer in’n Süüdoosten von Ilkenbarg an de *Cherbourger Straat*.

De nächste Bahnhoff is so bi dree Kilometer wied weg in’n Noordoosten de Bahnhoff Wremen an de Bahnlien Bremerhoben–Cuxhoben.

## Footnoten
Sassendingen

**Sassendingen** () is en lütten Oort in de Gemeen Geestland in’n Landkreis Cuxhoben, Neddersassen.

## Geografie

De Oort liggt op’n Rand von de Geest (Hoge Lieth) hen na de Masch von Land Wusten. De Noordsee is söven Kilometer in’n Westen. Sassendingen liggt dicht bi’n Sieverner Beek, de denn in’n Wallsgroov münnt.

De Naveröörd sünd Holsseln mit Holsselnerfeld in’n Noordoosten, Sievern in’n Süüdoosten, Wremen in’n Süüdwesten, Mulsen un Wierde in’n Westen un Lewen, Feldsaten un Dorum in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Dorum in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Mulsener Veerdel von dat Kaspel Mulsen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

De Oort hett polietsch von öllers bi Mulsen mit bihöört. In dat 20. Johrhunnert is Sassendingen aver von de Gemeen Mulsen an de Gemeen Holsseln wesselt.

De Gemeen Holsseln is 1971 Deel von de Samtgemeen Niewohl worrn. Aver al mit de Gemeenreform in Neddersassen 1974 is de Samtgemeen wedder oplööst worrn un de Samtgemenen Langen un Niewohl hebbt sik an’n 1. März 1974 to de Gemeen Langen tohoopslaten. To’n 1. Januar 2015 is de Gemeen Langen oplööst un Deel von de ne’e Gemeen Geestland worrn.

### Inwahnertall

### Religion

Sassendingen is evangeelsch-luthersch präägt un höört to dat Kaspel von de Marien-Kark in Mulsen.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

In’n Noorden von’n Oort liggt en Windpark mit söven Windrääd.

### Verkehr

Sassendingen is över lüttjere Straten verbunnen mit de Landsstraat 129 in’n Noordwesten bi Mulsen un de Landsstraat 135 in’n Oosten bi Sievern. De L&nbsp;129 geiht in’n Noordoosten na Dorum un in’n Süüdwesten na Mulsen un Wremen. De L&nbsp;135 löppt in’n Noorden na Holsseln un Millm un in’n Süden över Sievern un Langen na de Bremerhobener Stadtdelen Speckenbüttel un Leh.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so söss Kilometer in’n Noordoosten von Sassendingen an de L&nbsp;119.

De nächste Bahnhoff is knapp fiev Kilometer wied weg in’n Noordwesten de Bahnhoff Dorum an de Bahnlien Bremerhoben–Cuxhoben.

## Footnoten
Siedland

Dat **Siedland** is de Deel von de Masch, de dicht an’n Rand na de Geest liggt un deper is as de Masch, de dichter bi de Küst oder bi’n Stroom liggt, de de Masch billt hett.

De Masch besteiht ut Bodden, de sik dör dat Sediment von en Stroom oder von de See billt hett, as dat Water de sieden Rebeden an’n Rand jümmer wedder överswemmt hett. Dorbi hett sik dicht an dat Över besünners veel Sediment aflagert. De Rebeden, de von dat Över wieder weg weren, sünd nich so faken överswemmt worrn. Dorüm hett sik langs dat Över en Överwall billt. Wenn sik achter den Överwall dat Water staut hett, hett sik in dat Siedland faken ok Moor un Brookbusch billt.

Dat Sediment von’n Överwall harr mehrstentieds mehr Sand, dat Siedland mehr Toon. De Högenünnerscheed twüschen Överwall un Siedland kann von en poor Dezimeter bet to en poor Meter recken.

Dat hett veel Waterbokunst bruukt, bet de Minsch dör Dieken, Gravens un Schöppwarken den gröttsten Deel von de Siedlannen oorbor maakt hett.
Veerhusen

**Veerhusen** betekent

* Veerhusen, Oort in de Gemeen Wuster Noordseeküst in’n Landkreis Cuxhoben, Neddersassen,
* Veerhusen, Oort in de Gemeen Hu’e in’n Landkreis Oosterholt, Neddersassen,
* Veerhusen, Oort in de Gemeen Leendaal in’n Landkreis Oosterholt, Neddersassen,
* Veerhusen, olen Deel von Petjem, Stadt Emden, Neddersassen.
William McKinley

**William McKinley, Jr.** (* 29. Januar 1843 in Niles, Ohio; †&nbsp;14. September 1901 in Buffalo, New York) weer en US-amerikanischer Politiker der Republikaansche Partei un de 25. Präsident vun de USA. He hett dit Amt van’ 4.&nbsp;März 1897 bit to’n 14.&nbsp;September 1901 utöövt, as he an de Folgen vun en acht Daag tovör up hüm veröövt Anslag storven is. 

## Literatur
* Armstrong, William H. *Major McKinley: William McKinley and the Civil War.* Kent, Ohio: The Kent State University Press 2000. ISBN 978-0-87338-657-9.
*Leech, Margaret, *In the Days of McKinley*, New York: Harper & Brothers: 1959: Volltext in dat Internet Archive
* Raimund Lammersdorf: *William McKinley (1897–1901). Der Eintritt in die Weltpolitik.* In: Christof Mauch (Hrsg.): *Die amerikanischen Präsidenten.* 5., fortführt un aktualisieert Uplaag. München 2009, S. 245–253

## Weblenken

* Biografie up de Siet vun dat Witt Huus (engelsch)

## Anmarken